wannaphong/clean_thaiwikipedia huggingface dataset:
# ไมเคิล ดี. โคล
ไมเคิล ดี. โคล (เกิด ค.ศ. 1929) เป็นนักโบราณคดี นักมานุษยวิทยา นักภาษาศาสตร์จารึกและนักประพันธ์ เป็นที่รู้จักกันดีในผลงานวิจัยในสาขาวิชาการศึกษาเมโสอเมริกันยุคก่อนโคลัมเบียน (และโดยเฉพาะอย่างยิ่ง สำหรับผลงานเกี่ยวกับอารยธรรมมายา โดยเขาถูกจัดให้เป็นหนึ่งในนักวิชาการมายันนิสต์ที่สำคัญที่สุดในช่วงครึ่งหลังของคริสต์ศตวรรษที่ 20) นอกจากนี้ โคลยังได้ทำการขุดค้นอย่างกว้างขวางในแหล่งโบราณคดีอีกหลายแห่งในทวีปอเมริกาเหนือและทวีปอเมริกาใต้ เขายังมีความเชี่ยวชาญในการศึกษาร่วมสมัยของอารยธรรมป่าร้อนชื้นโบราณ อย่างเช่น ในอเมริกากลางและเอเชียตะวันออกเฉียงใต้ ปัจจุบัน (ค.ศ. 2005) โคลดำรงตำแหน่งศาสตราจารย์อุปารการคุณชาร์ลส์ เจ. แม็กเคอร์ดี แห่งสาขาวิชามานุษยวิทยา มหาวิทยาลัยเยล และเป็นภัณฑารักษ์อุปารการคุณของงานแสดงด้านมานุษยวิทยาในพิพิธภัณฑ์ประวัติศาสตร์ธรรมชาติพีบอดี ซึ่งเขาเริ่มดำรงตำแหน่งภัณฑารักษ์ตั้งแต่ ค.ศ. 1968 ถึง ค.ศ. 1994Peabody Museum staff (2005).

โคลยังได้เคยทำงานกับซีไอเอ ในฐานะเป็นส่วนหนึ่งของบริษัทข้ามชาติตะวันตกบังหน้าในไต้หวันซึ่งจัดตั้งขึ้นเพื่อพยายามล้มล้างสาธารณรัฐประชาชนจีนของเหมา เจ๋อตุง 

ด้วยประสบการณ์การวิจัยอย่างต่อเนื่องมานานกว่าสี่ทศวรรษ โคลเป็นนักประพันธ์ทางด้านวิทยาศาสตร์ที่มีผลงานออกมาเป็นจำนวนมาก ครอบคลุมหลายสาขาวิชา ทั้งโบราณคดี มานุษยวิทยาและประวัติศาสตร์เชื้อชาติ เขายังได้ประพันธ์ผลงานที่มีชื่อเสียงอีกจำนวนหนึ่งสำหรับผู้อ่านที่มิได้เป็นผู้เชี่ยวชาญเฉพาะทาง โดยผลงานหลายเล่มติดอันดับหนังสือขายดีและต้องได้รับการตีพิมพ์เป็นจำนวนมาก อย่างเช่น เดอะมายา (1966) และเบรกกิงเดอะมายาโค้ด (1992) เขายังได้เขียนหนังสือ เม็กซิโก: ฟรอมโอลเมกทูแอซเท็ค ร่วมกับเร็กซ์ คูอนทซ์

โคลสำเร็จปริญญาเอกด้านมานุษยวิทยาจากมหาวิทยาลัยฮาร์วาร์ดในช่วงต้นคริสต์ทศวรรษ 1950 ไม่นานนักหลังจากสำเร็จการศึกษา ในปี ค.ศ. 1955 เขาได้แต่งงานกับลูกสาวของนักชีววิทยาวิวัฒนาการและผู้อพยพชาวรัสเซีย ธีโอโดซีอุส โดบแซนสกี โซฟี ผู้ซึ่งในเวลาต่อมาได้เป็นนักศึกษาระดับปริญญาตรีที่วิทยาลัยแรดคลิฟต์Coe (1992), p.154.
# โรงพยาบาลส่งเสริมสุขภาพตำบล
thumb|สถานีกาชาดที่สอง สุขุมาลอนามัย ในย่านแพร่งภูธร
โรงพยาบาลส่งเสริมสุขภาพตำบล, คลินิกของรัฐบาล เดิมเรียก สถานีอนามัย ศูนย์สุขภาพชุมชน เป็นสถานพยาบาลประจำตำบลสังกัดกระทรวงสาธารณสุข หรือองค์กรปกครองส่วนท้องถิ่น มีขีดความสามารถระดับปฐมภูมิ (Primary Care) ได้รับการยกฐานะจากสถานีอนามัย หรือศูนย์สุขภาพชุมชน ตามนโยบาลของรัฐบาลรัฐบาลของนายกรัฐมนตรีอภิสิทธิ์ เวชชาชีวะ เมื่อปี พ.ศ. 2552 ซึ่งได้จัดสรรงบประมาณภายใต้ แผนปฏิบัติการไทยเข้มแข็ง 2555 เพื่อยกระดับสถานีอนามัย หรือศูนย์สุขภาพชุมชนให้เป็นโรงพยาบาลส่งเสริมสุขภาพตำบล,คลินิกของรัฐบาล

โรงพยาบาลส่งเสริมสุขภาพตำบลเป็นสถานบริการทางสาธารณสุขเป็นหน่วยงานที่อยู่ภายใต้กระทรวงสาธารณสุข สังกัดสำนักงานสาธารณสุขจังหวัด และสำนักงานสาธารณสุขอำเภอ ซึ่งให้บริการด้านการรักษาพยาบาล งานควบคุมป้องกันโรค งานส่งเสริมสุขภาพ ที่เกี่ยวข้องกับประชาชนในเขตรับผิดชอบ ตั้งแต่เกิดจนตาย เดิมเรียกว่า สุขศาลา มาเปลี่ยนเป็น สถานีอนามัย และปัจจุบัน เปลี่ยนเป็น ศูนย์สุขภาพชุมชน ตำบลๆ หนึ่งจะมีจำนวนสถานีอนามัยประมาณ 1-2 แห่ง

สถานีอนามัยรับผิดชอบ งานบริการด้านสาธารณสุขต่างๆ เช่น ตรวจรักษาพยาบาลขั้นต้น การฝากครรภ์ การให้บริการสร้างเสริมภูมิคุมกันโรค ฉีดวัคซีนเด็ก การดูแลโภชนาการเด็ก งานอนามัยโรงเรียน ตรวจสุขภาพเบื้องต้นสำหรับนักเรียน คัดกรองภาวะผิดปกติต่างๆเช่น เบาหวาน ความดันโลหิต คัดกรองมะเร็งปากมดลูก สำหรับหญิงวัยเจริญพันธุ์ การดูแลผู้พิการ การดูแลวัยทำงาน การดูแลผู้สูงอายุ ตรวจสุขภาพเบื้องต้น งานฟื้นฟูสมรรถภาพ และอีกมากมายภาระหน้าที่ เป็นสถานที่ดูแลประชาชนด้านสุขภาพที่ดูแลประชาชนตั้งแต่อยู่ในครรภ์ เกิด จนตาย

 การบริการ 
โรงพยาบาลส่งเสริมสุขภาพตำบล มีการให้บริการสาธารณสุขที่หลากหลาย อาทิ การส่งเสริมสุขภาพ การป้องกันโรค การรักษาพยาบาล การฟื้นฟูสภาพ และการคุ้มครองผู้บริโภค โดยเกือบทั้งหมดจะไม่รับผู้ป่วยใน และไม่มีแพทย์ทำงานอยู่เป็นประจำ แต่จะอาศัยความร่วมมือกับแพทย์ในโรงพยาบาลชุมชน
# สกุลยาสุฮิโกทาเกีย
สกุลยาสุฮิโกทาเกีย  เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาหมู (Botiidae) ใช้ชื่อสกุลว่า Yasuhikotakia (/ยา-สุ-ฮิ-โก-ทา-เกีย/)

มีรูปร่างโดยรวม คือ มีลำตัวยาว แบนข้าง คอดหางใหญ่  มีหนังหนาคลุมเกล็ดมิด มีเขี้ยวพับเก็บได้ในร่องบริเวณด้านหน้าของตา ปากเล็กยื่นแหลมมีหนวด 3 คู่ รอบปาก

ปลาในสกุลนี้ เดิมเคยจัดอยู่ในสกุล Botia แต่ในปี ค.ศ. 2002 ดร.มอริส ก็อตลา นักมีนวิทยาชาวสวิสที่พำนักอยู่ในสิงคโปร์ ซึ่งเป็นผู้ศึกษาปลาน้ำจืดในภูมิภาคเอเชียตะวันออกเฉียงใต้นี้ ได้ทำการแยกสกุลของปลาหมูเสียใหม่ หลายชนิด โดยที่สกุล Yasuhokotakia นี้ โดยมากจะมีรูปร่างเล็กกว่าสกุล Botia และเป็นสกุลที่พบได้ในภูมิภาคอินโดจีน โดยทำการตั้งชื่อสกุลเพื่อเป็นเกียรติแก่ ดร.ยะสุฮิโกะ ทะกิ นักเลี้ยงปลาและสำรวจปลาชาวญี่ปุ่นKottelat, M. 2004. Botia kubotai, a new species of loach (Teleostei: Cobitidae) from the Ataran River basin (Myanmar), with comments on botiine nomenclature and diagnosis of a new genus. Zootaxa, 401: 1-18. 

กระจายพันธุ์ในลุ่มแม่น้ำโขงและลุ่มแม่น้ำเจ้าพระยามีทั้งหมด 7 ชนิด ได้แก่ITIS

ปลาหมูหางจุด (Yasuhikotakia caudipunctata)
ปลาหมูหางแดง (Yasuhikotakia eos)
ปลาหมูสัก (Yasuhikotakia lecontei)
ปลาหมูหลังยาว (Yasuhikotakia longidorsalis)
ปลาหมูขาว (Yasuhikotakia modesta)
ปลาหมูค้อ (Yasuhikotakia morleti)
ปลาหมูหางลาย (Yasuhikotakia splendida)

มักอาศัยอยู่รวมกันเป็นฝูง หากินตามพื้นท้องน้ำ มีความสำคัญต่อมนุษย์ในแง่ของการใช้บริโภค โดยเฉพาะ ปลาหมูขาว และเลี้ยงเป็นปลาสวยงาม โดยมีชื่อเรียกในภาษาอีสานว่า "แข้วไก้"

เดิมทีปลาในสกุลนี้มีทั้งหมด 9 ชนิด แต่ในปี ค.ศ. 2012 คอทเทเลท ได้ทำการแยกเป็นสกุลใหม่ คือ Ambastaia และได้ให้ 2 ชนิดที่เคยอยู่สกุลนี้ แยกไปอยู่สกุลใหม่ คือ ปลาหมูน่าน (A. nigrolineata) และปลาหมูอารีย์ (A. sidthimunki) Kottelat, M.; 2012: Conspectus cobitidum: an inventory of the loaches of the world (Teleostei: Cypriniformes: Cobitoidei). The Raffles Bulletin of Zoology, Suppl. No. 26: 1-199.
# เลสลี นีลเซน
เลสลี วิลเลียม นีลเซน, โอซี  (11 กุมภาพันธ์ ค.ศ. 1926 - 28 พฤศจิกายน ค.ศ. 2010) เป็นนักแสดง ดาราตลก ชาวแคนาดา-อเมริกัน มีผลงานแสดงภาพยนตร์มากกว่า 100 เรื่องและรายการโทรทัศน์มากกว่า 1,500 ครั้ง ได้รับบทบาทมากกว่า 220 บทบาท เขาเกิดในรีไจนา รัฐซัสแคตเชวัน เขามีชื่ออยู่ในกองทัพอากาศแคนาดาและทำงานเป็นดีเจก่อนที่จะได้รับทุนกับเนเบอร์ฮูดเพลย์เฮาส์ เขาเริ่มบทบาทอาชีพทงโทรทัศน์ใน ค.ศ. 1948 จากนั้นก็ปรากฏตัวในรายการโทรทัศน์กว่า 50 ครั้งภายในเวลา 2 ปี ทางด้านภาพยนตร์เขาเริ่มแสดงภาพยนตร์ครั้งแรกในปี ค.ศ. 1956 โดยแสดงในบทดราม่า หนังคาวบอยและหนังรัก นีลเซนแสดงนำในภาพยนตร์เรื่อง  Forbidden Planet (1956) and The Poseidon Adventure (1972) ได้รับเสียงวิจารณ์ด้านบวก

ถึงแม้ว่าเขาจะรับบทบาทการแสดงที่หลากหลายทั้งในโทรทัศน์และภาพยนตร์ แต่จากบทหมอหน้าตายในเรื่อง Airplane! (1980)  ถือเป็นจุดพลิกผันของอาชีพเขา นีลเซนรับบทบาทในแสดงหลายภาคของ  The Naked Gun สร้างมาจากซีรีส์ทางโทรทัศน์เรื่อง  Police Squad! ที่เขาร่วมแสดงด้วย ใน 2 ทศวรรษหลัง เขาแสดงในหนังล้อเลียนหลายเรื่อง หลายเรื่องได้รับเสียงวิจารณ์ด้านลบ แต่อันดับบนตารางบ็อกซ์ออฟฟิสทำได้ดี เขายังมีชื่ออยู่ในแคนาดาวอล์กออฟเฟมและฮอลลีวูดวอล์กออฟเฟม 

ด้านชีวิตส่วนตัวเขาสมรส 4 ครั้ง และมีบุตรสาว 2 คนจากการสมรสครั้งที่ 2 เมื่อวันที่ 28 พฤศจิกายน ค.ศ. 2010 นีลเซนเสียชีวิตขณะหลังอยู่ที่เมืองฟอร์ตลอเดอร์เดล รัฐฟลอริดา
# หลังคาแดง
หลังคาแดง เป็นภาพยนตร์ไทยที่ออกฉายในปี พ.ศ. 2530 กำกับโดย ยุทธนา มุกดาสนิท นำแสดงโดย ธงไชย แมคอินไตย์ ในบทบาทของคนบ้าชื่อ "โกยทอง" หรือ "ทองดี"  ร่วมด้วย จินตหรา สุขพัฒน์, มยุรา ธนะบุตร, ชนประคัลภ์ จันทร์เรือง, อัจฉราพรรณ ไพบูลย์สุวรรณ, ธิติมา สังขพิทักษ์ และ ล้อต๊อก โดยมี สุทธิพงษ์ ธรรมวุฒิ เป็นผู้ช่วยผู้กำกับ ทำรายได้ประมาณ 9 ล้านบาทสกู๊ปพิเศษ, "ภาพยนตร์ยอดเยี่ยมและทำเงินในรอบ 15 ปี", นิตยสารดาราภาพยนตร์  3 พฤษภาคม 2535 ถ่ายทำด้วยฟิล์ม 35 มม. บันทึกเสียงจริง ซาวด์ออนฟิล์ม 
 
ในปี พ.ศ. 2547 ได้มีการสร้างเป็นละครโทรทัศน์ทางช่อง 7 สี ผ่านการพิจารณาอนุมัติของบอร์ดคณะกรรมการพิจารณาและการบริหารช่อง 7
 ออกอากาศวันที่ 28 เมษายน - 3 มิถุนายน 2547 นำแสดงโดย ดนุพร ปุณณกันต์, จีรนันท์ มะโนแจ่ม, สินจัย เปล่งพานิช, กิตติพันธ์ พุ่มสุโข, ศิวัฒน์ โชติชัยชรินทร์ โดย ศรัณยู วงษ์กระจ่าง เป็นผู้กำกับการแสดงและร่วมแสดง
 แต่หลังจากนั้นได้มีคำสั่งจากบอร์ดคณะกรรมการพิจารณาและการบริหารช่อง 7 ให้ลดจำนวนตอนออกอากาศลง

 โครงเรื่อง 
 
ทองดีเป็นคนจรจัดแต่ถูกเข้าใจผิดคิดว่าเป็นโกยทอง มหาเศษฐีที่ป่วยเป็นโรคประสาท จึงถูกจับมาอยู่โรงพยาบาลบ้า โฉมศรีภรรยาของโกยทองต้องการให้ผู้อำนวยการโรงพยาบาลเซ็นต์ชื่อรับรองว่าโกยทองเป็นบ้า ทองดีได้รู้จักกับอาลัย สาวน้อยซึ่งมีอาการทางจิต ทองดีสนิทกับเธอและคอยดูแลเธอ โฉมต้องการได้กุญแจสมบัติ ทองดีปฏิเสธว่าเขาไม่ใช่โกยทอง โฉมก็ยังดื้อ ทองดีโมโหบีบคอโฉม เขาจึงถูกนำไปช็อตไฟฟ้า เขาเริ่มจำเรื่องราวและนึกถึงโกยทองกับกุญแจได้ ทองดีพาโฉมมาพบโกยทองและเอากุญแจให้โฉม แต่ถูกคนบ้าแย่งไป โฉมและโกยทองตามไปจนหลุดเข้าไปในเขตคนบ้าขั้นหนัก ทองดีก็เลยพาอาลัยหนีจากโรงพยาบาลบ้า
 นักแสดง 
 ตัวละคร  ภาพยนตร์ พ.ศ. 2530  ละครโทรทัศน์ พ.ศ. 2547  ละครเวที พ.ศ. 2555 ทองดี ทนนาน  ธงไชย แมคอินไตย์  ดนุพร ปุณณกันต์  โทนี่ รากแก่น   อาลัย  จินตหรา สุขพัฒน์  จีรนันท์ มะโนแจ่ม  รมิตา มหาพฤกษ์พงศ์   โฉมศรี  มยุรา ธนะบุตร  สินจัย เปล่งพานิช  อมรา ศิริพงษ์   ผู้อำนวยการ  ชนประคัลภ์ จันทร์เรือง  ศรัณยู วงษ์กระจ่าง  วสุ แสงสิงแก้ว   กุหลาบ  อัจฉราพรรณ ไพบูลย์สุวรรณ  ริสา หงษ์หิรัญ  ริสา หงษ์หิรัญ หมอสันทัด   ศิวัฒน์ โชติชัยชรินทร์  อนุชิต สพันธุ์พงษ์   โกยทอง  สุเชาว์ พงษ์วิไล ชรัส เฟื่องอารมย์  พชรพล จั่นเที่ยง   ดาว ดารา  อมรา อัศวนนท์   ชนานา นุตาคม  ลุงหนับล้อต๊อก  

 รางวัล 
 รางวัลพระราชทานพระสุรัสวดี ครั้งที่ 11 ประจำปี พ.ศ. 2530
 ภาพยนตร์ยอดนิยม
 รางวัลสุพรรณหงส์ทองคำ ครั้งที่ 7 ประจำปี พ.ศ. 2530
 เพลงประกอบภาพยนตร์ยอดเยี่ยม (สบาย สบาย โดย อนุวัฒน์ สืบสุวรรณ)
 บันทึกเสียงยอดเยี่ยม
# เอมีลีโอ เด โบโน
เอมีลีโอ เด โบโน (28 กันยายน ค.ศ. 1871 - 1 พฤศจิกายน ค.ศ. 1956) เป็นนักการเมือง, สมาชิกพรรคฟาสซิสต์และเป็นนายพลสังกัดกองทัพแห่งราชอาณาจักรอิตาลีภายใต้ยุคเผด็จการของนายกรัฐมนตรี เบนิโต มุสโสลินี เขามีส่วนร่วมในสงครามอิตาลี-อะบิสซิเนียครั้งที่สอง เมื่อหลังสงครามโลกครั้งที่สองยุติ เอมีลีโอ เด โบโน ได้ถูกตัดสินโทษฐานอาชญากรรมสงคราม โดยการจำคุกเพียงสิบปีก็ถูกปล่อยเป็นอิสระ เขาเสียชีวิตในเมืองเวอร์โรน่าในปีต่อมา
# แอ๊กซ์ (ผลิตภัณฑ์ระงับกลิ่นกาย)
แอ็กซ์  เป็นผลิตภัณฑ์ระงับกลิ่นกายสำหรับผู้ชายในรูปแบบบอดี้สเปรย์และโรลออน  แอ๊กซ์ เป็นยี่ห้อสินค้าที่อยู่ในเครือยูนิลีเวอร์

 ประวัติ 
Axe เป็นผลิตภัณฑ์ที่เริ่มต้นขึ้นในประเทศฝรั่งเศส เมื่อปี พ.ศ. 2526 ต่อมาได้เผยแพร่ไปยังประเทศอังกฤษ ในปี พ.ศ. 2528 โดยใช้ชื่อว่า "lynx" และเริ่มขยายในทั่วยุโรป

 แอ๊กซ์ในประเทศไทย 
แอ๊กซ์ในประเทศไทย เคยออกผลิตภัณฑ์ประเภทโฟมล้างหน้า โลชั่น เจลอาบน้ำ เจลใส่ผม ครีมโกนหนวด แต่ผลิตภัณฑ์ในประเทศไทยที่สำคัญ คือ ผลิตภัณฑ์ระงับกลิ่นกาย

thumb|logo axe ปัจจุบัน
# ศึกเทวดา
ระวังสับสนกับภาพยนตร์อีกเรื่องที่มีชื่อคล้ายกัน คือ สงครามเทวดา

ศึกเทวดา   เป็นภาพยนตร์บอลลีวู้ด เมื่อปี พ.ศ. 2511 ภาพยนตร์เรื่องนี้นำแสดงโดย ดารา ซิงห์ จายาศิริ กาดก้า และ ซาฮู โมดั๊ก

เนื้อเรื่อง
เนื้อหาของเรื่องนี้ ตอนต้นเรื่องกล่าวถึงชราสันธ์ ศิศุปาล และรุกมินได้บุกเมืองมถุราของพระกฤษณะ และกล่าวถึงตอนที่พระพลรามวิวาห์กับนางเรวดี ตอนกลางเรื่องกล่าวถึงการที่พระกฤษณะได้พาผู้คนอพยพไปอยู่ที่เมืองทวารกา และตอนที่พระกฤษณะแต่งงานกับนางรุกมิณี ท้ายเรื่องกล่าวถึงฆโฎต์กัจและอภิมันยุทำลายงานวิวาห์ของลักษมัน ลูกชายของทุรโยธน์และสงครามครั้งยิ่งใหญ่ของ พระอนิรุทธิ์ ระหว่างพระพลรามกับท้าวพนาสูร และพระกฤษณะ กับพระศิวะ

นักแสดงนำ
 ซาฮู โมดั๊ก รับบท พระกฤษณะ
 กีตันจารี รับบท พระนางรุกมณี
 ทารา สิงห์ รับบท พระพลราม
 สาวิตรี รับบท พระนางเรวดี
 จายาศิริ กาดก้า รับบท พระนางสุพัตรา
 เปรม นารท รับบท อรชุน
 รันทวะ รับบท ฆโฏต์กัจ

ฉากที่ไม่มีเมื่อจำหน่ายในไทย
ภาพยนตร์เรื่องนี้มีฉากที่ถูกตัดไปหลายฉาก ดังนี้
 ฉากพระนางรุกมิณีบูชาพระวิษณุ
 ฉากกำเนิดฆโฏต์กัจ
 ฉากสุดามาร์เดินทางมาหาพระกฤษณะ (ซึ่งฉากนี้ทางผู้สร้างได้ทำเป็นภาพยนตร์เรื่องใหม่ คือ กฤษณะมหาเทพ)

แหล่งข้อมูลอื่น
# อัตราส่วนลักษณะ
อัตราส่วนลักษณะที่ใช้กันอยู่โดยทั่วไป 1.25:1 (5:4)
จอภาพทีวีและจอแสดงผลคอมพิวเตอร์รูปแบบขนาดใหญ่ในยุคต้น 1.33:1 (4:3)มาตรฐานของจอภาพทีวีและจอแสดงผลคอมพิวเตอร์ทั่วไป 1.375:1มาตรฐานฟิลม์ภาพเพื่อการศึกษา 1.41:1√2:1 ~1.4142:1, ขนาดกระดาษ A4 มาตรฐาน ISO 216 1.43:1รูปแบบฟิลม์ภาพเคลื่อนไหวของ IMAX 1.5:1 (3:2)ฟิลม์ภาพนิ่งขนาด 35 mm แบบคลาสสิค <div style="border:1px solid #000; height:97px; width:155px; background:yellow;">1.6:1 (8:5) (หรือ 16:10)จอภาพคอมพิวเตอร์ทั่วไป. 1.6180:1 (16.18:10)The golden ratio 1.6667:1 (5:3)มาตรฐานหนึ่งของจอภาพแบบกว้างของยุโรปที่เรียกว่า Native Super 16 mm film 1.77:1 or 1.78:1 (16:9)มาตรฐานภาพวิดีโอแบบความชัดสูงของระบบออกอากาศแบบดิจิทัลของสหรัฐ 1.85:1มาตรฐานทั่วไปแบบหนึ่งของภาพยนต์จอภาพกว้างของสหรัฐ 2.39:1มาตรฐานแบบหนึ่งของภาพยนต์จอกว้างที่ใช้ในปัจจุบัน
อัตราส่วนลักษณะศัพท์บัญญัติราชบัณฑิตยสถาน  (สืบค้นออนไลน์)  อาจเรียกว่า อัตราส่วนภาพ หรือ อัตราส่วนจอภาพ คืออัตราส่วนของความสูงต่อความกว้างหรือความกว้างต่อความสูงของภาพโดยให้ขนาดที่ใหญ่กว่านำหน้าเสมอซึ่งจะมีอยู่หลายขนาดเช่น ภาพที่มีความสูง 1 ส่วนและกว้าง 1 ส่วนจะมีอัตราส่วนลักษณะจะเป็น 1:1 ภาพที่ได้จะเป็นรูปสี่เหลี่ยมจัตุรัส ภาพที่มีความสูง 4 ส่วนและความกว้าง 3 ส่วนจะมีอัตราส่วนลักษณะเป็น 4:3 ภาพจะมีลักษณะเป็นสี่เหลี่ยมผืนผ้า ภาพที่มีความสูง 110 ส่วนและความกว้าง 137 ส่วน อัตราส่วนลักษณะจะเป็น 1.25:1 หรือ 5:4 ขนาดภาพลักษณะนี้เราจะพบได้จากการชมภาพยนตร์หรือที่เรียกว่าภาพแบบ Widescreen (ค่า Resolution ของภาพแบบ Widescreen จะมีตัวอักษร W นำหน้า เช่น WVGA = 854 x 480, WSVGA = 1024 x 576, WXGA = 1280 x 720)
# จุลธาตุ
ในเคมีวิเคราะห์ จุลธาตุ  หมายถึง ธาตุที่มีความเข้มข้นเฉลี่ยน้อยกว่า 100 อะตอมต่อล้านอะตอมของส่วนผสมทั้งหมด (< 100 ppm) ของสารตัวอย่าง  หรือธาตุที่มีน้ำหนักน้อยกว่า 100 ไมโครกรัมต่อสารตัวอย่างที่หนัก 1 กรัม

ในชีวเคมี จุลธาตุ หมายถึง ธาตุทางเคมีที่ต้องการในปริมาณน้อย ๆ เพื่อใช้ในการเจริญเติบโตของสิ่งมีชีวิตH. J. M. Bowen, Trace Elements in Biochemistry. Academic Press, 1966. (2nd edition, 1976.) จุลธาตุ บางครั้งถูกเรียกว่า จุลสารอาหาร (micronutrient)

สำหรับธรณีเคมี จุลธาตุ หมายถึง ธาตุทางเคมี ที่มีความเข้มข้นน้อยกว่า 1000 อะตอมต่ออะตอมทั้งหมดของหิน 1 ล้านอะตอม (1000 ppm)
# ปฏิทินก่อนเกรกอรี
ปฏิทินก่อนเกรกอรี เป็นการต่อปฏิทินเกรกอรีย้อนหลังไปในอดีตก่อนการใช้ปฏิทินเกรกอรีอย่างเป็นทางการครั้งแรกในปี ค.ศ. 1582

 การใช้ 
ปฏิทินก่อนเกรกอรีเป็นสิ่งที่จำเป็นอย่างชัดเจนสำหรับวันที่ทั้งหมดก่อน ค.ศ. 1582 โดย ISO 8601:2004 (ข้อ 3.2.1) หากคู่แลกเปลี่ยนข้อมูลตกลงใจ ปฏิทินดังกล่าวถูกใช้มากที่สุดโดยนักวิชาการมายา โดยเฉพาะอย่างยิ่งเมื่อแปลงวันที่จากปฏิทินแบบรอบยาวมายา (ศตวรรษที่ 1 ก่อนคริสตกาล - คริสต์ศตวรรษที่ 10) อย่างไรก็ตาม ไม่ว่านักดาราศาสตร์หรือนักประวัติศาสตร์ที่ไม่ได้ศึกษาเกี่ยวกับมายาไม่ค่อยได้ใช้มันมากนัก
 
สำหรับปฏิทินเหล่านี้ สามารถแบ่งออกเป็นระบบการนับปีก่อนคริสต์ศักราชในสองวิธี นักบุญบีดและนักประวัติศาสตร์ในภายหลังไม่ถือว่าเลขศูนย์ในภาษาละติน nulla เป็นปี (ดู ค.ศ. 0) ดังนั้น ปีก่อนหน้า ค.ศ. 1 จึงเป็น 1 ปีก่อนคริสตกาล ในระบบนี้ 1 ปีก่อนคริสตกาลเป็นปีอธิกสุรทิน (เหมือนกับในปฏิทินก่อนจูเลียส) ในทางคณิตศาสตร์ เป็นการสะดวกมากกว่าที่จะถือว่ามี ค.ศ. 0 และกำหนดให้ปีก่อนหน้านั้นเป็นจำนวนเต็มลบ เพื่อจุดประสงค์เฉพาะในการอำนวยความสะดวกในการคำนวณตัวเลขของปีระหว่างจำนวนลบ (ปีก่อนคริสตกาล) และจำนวนบวก (คริสต์ศักราช) นอกจากนี้ยังใช้ในการนับปีทางดาราศาสตร์และในระบบวันที่มาตรฐานระหว่างประเทศ ISO 8601 ในระบบเหล่านี้ ถือว่า ค.ศ. 0 เป็นปีอธิกสุรทิน

ถึงแม้ว่าปฏิทินจูเลียสในนามจะเริ่มใช้ตั้งแต่ 45 ปีก่อนคริสตกาล ปีอธิกสุรทินระหว่าง 45 ปี จนถึง 1 ปีก่อนคริสตกาลไม่เป็นระเบียบ ดังนั้น ปีอธิกสุรทินที่เกิดขึ้นทุก 4 ปีของปฏิทินจูเลียสจึงถูกใช้เฉพาะเพียงระหว่าง ค.ศ. 1 จนถึง ค.ศ. 1582 หรือหลังจากนั้นเท่านั้น ดังนั้น นักประวัติศาสตร์และนักดาราศาสตร์จึงมักจะใช้ปฏิทินจูเลียสที่แท้จริงระหว่างช่วงเวลานี้ แต่เมื่อวันที่ตามฤดูกาลเริ่มมีความสำคัญมากขึ้น ปฏิทินก่อนเกรกอรีจึงถูกใช้เป็นบางครั้ง โดยเฉพาะอย่างยิ่งเมื่อกล่าวถึงวัฒนธรรมที่มิได้ใช้ปฏิทินจูเลียส

ปฏิทินก่อนเกรกอรีบางครั้งถูกใช้ในซอฟต์แวร์คอมพิวเตอร์เพื่อทำให้ง่ายต่อการจัดระเบียบวันที่ในสมัยโบราณ ยกตัวอย่างเช่น ปฏิทินที่ใช้ใน MySQL, SQLite, PHP, CIM, Delphi และ COBOL
# เจ้าชายแรนีเยที่ 3 เจ้าผู้ครองโมนาโก
เจ้าชายแรนีเยที่ 3 (แรนีเย หลุยส์ อ็องรี มักซ็องส์ แบร์ทร็อง กรีมัลดี; 31 พฤษภาคม ค.ศ. 1923 – 6 เมษายน ค.ศ. 2005) เป็นเจ้าผู้ครองโมนาโก ตั้งแต่ปี ค.ศ. 1949 จนถึงสิ้นพระชนม์ในปี ค.ศ. 2005 เจ้าชายแรนีเยปกครองประเทศโมนาโกมาเกือบ 56 ปี ทำให้พระองค์เป็นหนึ่งในพระประมุขที่ปกครองยาวนานที่สุดในประวัติศาสตร์ยุโรป

 พระประวัติ 
เจ้าชายแรนีแยที่ 3 ประสูติเมื่อวันที่ 31 พฤษภาคม ค.ศ. 1923 พระโอรสในเจ้าหญิงชาร์ล็อต ดัชเชสแห่งวาล็องตีนัว พระธิดานอกสมรสในเจ้าชายหลุยส์ที่ 2 แห่งโมนาโก กับเคานต์ปีแยร์ เดอ โปลีเนียค แรนีเยเสกสมรสกับนักแสดงผู้ได้รับรางวัลออสการ์ชาวอเมริกัน เกรซ เคลลี1956: Prince Rainier marries Grace Kelly, BBC: On This Day. Accessed 31 May 2008. และมีพระโอรส-ธิดาด้วยกัน 3 พระองค์ ภายหลังเกรซ เคลลี ได้สิ้นพระชนม์ลงก่อน หลังจากการสิ้นพระชนม์ของพระมเหสี เจ้าชายแรนีเยทรงครองตนเป็นโสดตลอดพระชนม์ชีพ พระองค์ถือเป็นองค์อธิปัตย์ที่ครองราชสมบัติยาวนานที่สุดของโมนาโกเป็นเวลากว่า 50 ปี และอันดับที่สองของโลก รองจากพระบาทสมเด็จพระมหาภูมิพลอดุลยเดชมหาราช บรมนาถบพิตร   

เจ้าชายแรนีเยที่ 3 สิ้นพระชนม์ในเวลา 06.30 นาฬิกา ของวันที่ 6 เมษายน ค.ศ. 2005 หลังจากประชวรเป็นเวลายาวนาน สิริพระชันษาได้ 81 ปี พระศพของพระองค์ถูกฝังเคียงข้างเกรซ เคลลี ชายาผู้เป็นที่รัก ณ อาสนวิหารแม่พระปฏิสนธินิรมล ซึ่งเป็นสถานที่ที่พระองค์เสกสมรสกับพระชายา ภายหลังพระโอรสเพียงหนึ่งเดียวของพระองค์คือ เจ้าชายอาลแบร์ที่ 2 แห่งโมนาโก จึงครองราชย์ต่อมา
# สารลดแรงตึงผิว
สารลดแรงตึงผิว  เป็นสารประกอบที่ทำให้แรงตึงผิวของของเหลวลดลง ช่วยให้การกระจายตัวของของเหลวดีขึ้น และช่วยลดแรงตึงผิวระหว่างของเหลวสองชนิด ระหว่างของเหลวกับก๊าซ หรือ ระหว่างของเหลวกับของแข็ง สารลดแรงตึงผิวสามารถใช้เป็น น้ำยาซักล้าง อีมัลชั่น โฟมมิ่งเอเจนต์ หรือ ดิสเพอส์แซนต์ สารชนิดนี้จะมีทั้งส่วนที่มีและไม่มีขั้ว เมื่ออยู่ในน้ำจึงมักจัดตัวเป็นไมเซลล์

ประเภทของสารลดแรงตึงผิว
สารลดแรงตึงผิวแบ่งตามแหล่งที่มาได้ 2 ประเภท คือ สารลดแรงตึงผิวสังเคราะห์และสารลดแรงตึงผิวชีวภาพ ซึ่งแบ่งย่อยได้อีกดังนี้ขนิษฐา สมตระกูล.2554. บทบาทของสารลดแรงตึงผิวต่อการสะสมสารมลพิษในพืช. วารสารมหาวิทยาลัยราชภัฏเพชรบุรี. 1(1): 1-7 
 สารลดแรงตึงผิวสังเคราะห์ 
thumb|โครงสร้างของ SDS 
สารลดแรงตึงผิวสังเคราะห์ได้จากปฏิกิริยาทางเคมี นิยมแบ่งเป็น 4 ชนิดตามลักษณะส่วนที่ชอบน้ำของโมเลกุล ได้แก่ สารลดแรงตึงผิวที่มีประจุบวก  สารลดแรงตึงผิวที่มีประจุลบ  สารลดแรงตึงผิวที่ไม่มีประจุ  และสารลดแรงตึงผิวที่มีทั้งประจุบวกและลบ  ตัวอย่างเช่น polyoxyethylene sorbitan monooleate (Tween80), polyoxyethylene(23)dodecanol (Brij35), sodium dodecyl sulfate (SDS) และ cetyltrimetylamonium bromide (CTMAB) เป็นต้น 
 สารลดแรงตึงผิวชีวภาพ  
thumb|โครงสร้างของแรมโนลิปิด
สารลดแรงตึงผิวชีวภาพแบ่งได้เป็น 5 ชนิดตามองค์ประกอบทางเคมีและชนิดของจุลินทรีย์ที่สร้างขึ้น ได้แก่ ไกลโคลิปิด ลิพอเปปไทด์ และลิพอโปรตีน กรดไขมัน ฟอสโฟลิปิด และนิวทรัลลิปิด สารลดแรงตึงผิวที่เป็นพอลิเมอร์ สารลดแรงตึงผิวที่เป็นอนุภาค หรือเป็นเซลล์จุลินทรีย์ทั้งเซลล์ ตัวอย่างสารลดแรงตึงผิวชีวภาพ ได้แก่ แรมโนลิปิด (rhamnolipid) ผลิตขึ้นได้จาก Pseudomonas sp. เซอแฟกทิน (surfactin) ผลิตจาก Bacillus subtilis อลาซาน (alasan) ผลิตจาก Acinetobacter radioresistens และซาพอนิน (saponin) เป็นสารลดแรงตึงผิวที่ได้จากพืช เป็นต้น 
 การประยุกต์ใช้งาน 

สารลดแรงตึงผิว ถูกใช้งานอย่างกว้างขวาง เป็นตัวช่วยผสมส่วนผสมอื่น ๆ ให้เข้ากันได้ดีขึ้น และถูกใช้ในผลิตภัณฑ์ต่าง ๆ เช่น น้ำยาซักผ้า น้ำยาปรับผ้านุ่ม อีมัลชั่น สี กาว หมึก น้ำยาไล่หมอก น้ำจับใบสำหรับสารกำจัดศัตรูพืช น้ำยาลดคำผิด เครื่องสำอาง แชมพู ครีมนวดผม ยาสีฟัน น้ำยาดับเพลิง

 การนำสารลดแรงตึงผิวไปใช้ประโยชน์ 
สารลดแรงตึงผิวมีบทบาทที่สำคัญอย่างยิ่งในชีวิตประจำวันของมนุษย์ ในร่างกายมนุษย์ก็มีสารลดแรงตึงผิวประกอบอยู่ เช่น Gall Acid ซึ่งจะย่อยสารประเภทไขมันได้ สารลดแรงตึงผิวมีประโยชน์หลาย ๆ ด้าน โดยเป็นส่วนประกอบที่สำคัญของผลิตภัณฑ์ต่าง ๆ และเป็นส่วนสำคัญในกระบวนการผลิตต่าง ๆ ได้แก่ ผลิตภัณฑ์ทำความสะอาด เช่น ผงซักฟอก สบู่ ยาสีฟัน ยาสระผม ครีมนวดผม และผลิตภัณฑ์ที่มีฟอง สารลดแรงตึงผิวเป็นส่วนประกอบในเครื่องสำอางและครีมกันแดด  สารลดแรงตึงผิวถูกนำมาใช้ในทางการแพทย์ ผลิตยา สารลดแรงตึงผิวถูกนำมาใช้ในอุตสาหกรรม เช่น กระบวนการย้อมผ้า การเคลือบสีไม้หรือโลหะ การผลิตพลาสติก การทำหนังสัตว์ การผลิตเนยเทียม เค้กและไอศกรีม สารลดแรงตึงผิวถูกนำมาใช้ในการแก้ไขปัญหาสิ่งแวดล้อม เช่น บำบัดน้ำเสีย มลพิษทางดิน ดูดซับของเสีย สารลดแรงตึงผิวถูกนำมาใช้ในกระบวนการสกัดแยก เช่น การสกัดแยกแร่ การแยกน้ำมันออกจากน้ำ
# รัชทายาทแห่งโมนาโก
รัชทายาทแห่งโมนาโก  คือตำแหน่งที่ใช้เรียกรัชทายาทคนแรกที่มีสิทธิสืบทอดราชบัลลังก์แห่งราชรัฐโมนาโก ซึ่งอาจเป็นทายาทผู้มีสิทธิโดยตรง หรืออาจเป็นทายาทโดยสันนิษฐาน ทั้งชายและหญิง ซึ่งแต่ดั้งเดิมรัชทายาทที่เป็นชาย จะได้รับอิสริยยศ มาควิสแห่งโบกซ์ ควบคู่ไปด้วย อย่างไรก็ตามไม่ว่าจะเป็นรัชทายาทหรือองค์อธิปัตย์ทุกพระองค์ในราชวงศ์กรีมัลดี จะมีฐานันดรศักดิ์เป็น His หรือ Her Serene Highness

รายพระนามรัชทายาทแห่งโมนาโก
  พระฉายาลักษณ์  รัชทายาท  ความสัมพันธ์กับพระมหากษัตริย์  สถาปนา  สิ้นสุดตำแหน่ง 100px เจ้าชายอาลแบร์ที่ 1 พระราชโอรสในเจ้าชายชาลส์ที่ 3 องค์อธิปัตย์แห่งโมนาโก ประสูติแต่อองตัวแนต เดอ เมรอด 20 มิถุนายน ค.ศ. 1856  10 กันยายน ค.ศ. 1889 100px เจ้าชายหลุยส์ที่ 2 พระราชโอรสในเจ้าชายอัลแบร์ที่ 1 องค์อธิปัตย์แห่งโมนาโก ประสูติแต่แมรี วิกตอเรีย ดักลาส-ฮามิลตัน 10 กันยายน ค.ศ. 1889 26 มิถุนายน ค.ศ. 1922 100px เจ้าหญิงชาล็อต พระราชธิดานอกสมรสในเจ้าชายหลุยส์ที่ 2 องค์อธิปัตย์แห่งโมนาโกประสูติแต่มารี ฌูเลียต ลูเว 27 มิถุนายน ค.ศ. 1922 30 พฤษภาคม ค.ศ. 1944 100px เจ้าชายแรนีเยที่ 3 พระโอรสในเจ้าชายปิแยร์ ดยุกแห่งวาเลนตินัว ประสูติแต่เจ้าหญิงชาล็อต ดัชเชสแห่งวาเลนตินัว 30 พฤษภาคม ค.ศ. 1944 9 พฤษภาคม ค.ศ. 1949 115x115px เจ้าหญิงการอลีน พระราชธิดาองค์ใหญ่ในเจ้าชายแรนีเยที่ 3 องค์อธิปัตย์แห่งโมนาโก ประสูติแต่เกรซ แพทริเซีย เคลลี 9 พฤษภาคม ค.ศ. 1949 14 มีนาคม ค.ศ. 1958 100px เจ้าชายอาลแบร์ที่ 2 พระราชโอรสองค์กลางในเจ้าชายแรนีเยที่ 3 องค์อธิปัตย์แห่งโมนาโก ประสูติแต่เกรซ แพทริเซีย เคลลี 14 มีนาคม ค.ศ. 1958 6 เมษายน ค.ศ. 2005 115x115px เจ้าหญิงการอลีน พระราชธิดาองค์ใหญ่ในเจ้าชายแรนีเยที่ 3 องค์อธิปัตย์แห่งโมนาโก ประสูติแต่เกรซ แพทริเซีย เคลลี 6 เมษายน ค.ศ. 2005 10 ธันวาคม ค.ศ. 2014 100px เจ้าหญิงกาเบรียลา* พระราชธิดาในเจ้าชายอาลแบร์ที่ 2 องค์อธิปัตย์แห่งโมนาโก ประสูติแต่ชาร์ลีน ไลเนตต์ วิตต์สท็อก 10 ธันวาคม ค.ศ. 2014 10 ธันวาคม ค.ศ. 2014 100px เจ้าชายฌัก พระราชโอรสในเจ้าชายอาลแบร์ที่ 2 องค์อธิปัตย์แห่งโมนาโก ประสูติแต่ชาร์ลีน ไลเนตต์ วิตต์สท็อก 10 ธันวาคม ค.ศ. 2014 ปัจจุบัน

* เจ้าหญิงกาเบรียลาและเจ้าชายฌักทรงเป็นฝาแฝด โดยเจ้าหญิงกาเบรียลาประสูติกาลก่อน 2 นาที แต่หลังจากเจ้าชายฌักประสูติกาล ตำแหน่งรัชทายาทจึงตกแก่เจ้าชายด้วยเป็นรัชทายาทผู้มีสิทธิตรง
# ฟุตบอลทีมชาติโรมาเนีย
ฟุตบอลทีมชาติโรมาเนีย  เป็นฟุตบอลทีมชาติของประเทศโรมาเนีย ภายใต้การดูแลของสหพันธ์ฟุตบอลโรมาเนีย

 ผู้สนับสนุนชุดแข่งขัน 
 ผู้ผลิตชุด ระยะเวลา เลอค็อกสปอร์ติฟ 1977–1983 อาดิดาส 1984–2015 โจมา 2015–2018

การแข่งขัน

ฟุตบอลชิงแชมป์แห่งชาติยุโรป 2016
ดูบทความหลัก: ฟุตบอลชิงแชมป์แห่งชาติยุโรป 2016

ในฟุตบอลชิงแชมป์แห่งชาติยุโรป 2016 ที่ฝรั่งเศส โรมาเนียอยู่ในกลุ่มเอ ร่วมกับเจ้าภาพฝรั่งเศส, สวิตเซอร์แลนด์ และแอลบาเนีย ผลการแข่งขันในรอบแรก โรมาเนียไม่สามารถเอาชนะได้เลย โดยเสมอไป 1 นัด และแพ้ 2 นัด ทำให้เป็นชาติแรกที่ต้องตกรอบในการแข่งขันคราวนี้ โดยโรมาเนียยิงประตูได้ 2 ประตู จาก 2 นัด ซึ่งก็มาจากจุดโทษทั้ง 2 ประตู

 ผู้เล่นคนสำคัญ 
 คริสเตียน คิวู
ชีเปรียน ตาตารูชานู
วลาด คิริเคส
ราซวาน รัต
บ็อกดาน สแตนคู
อาเดรียน โปปา
ฟลอริน อันโดเน
นิโคเล สตานซิอู
 อดีตผู้เล่นคนสำคัญ 
 จอร์จี ฮาจี
 อาเดรียน มูตู
 บ็อกดาน สเตเลีย
 แดน เปเตรสคู

ประวัติชุดแข่งขัน
# โทนี วิลสัน
แอนโทนี ฮาวเวิร์ด "โทนี" วิลสัน (, 20 กุมภาพันธ์ ค.ศ. 1950 – 10 สิงหาคม ค.ศ. 2007) เป็นเจ้าของค่ายเพลง ผู้จัดรายการโทรทัศน์และวิทยุ ผู้จัดการไนท์คลับชาวอังกฤษ เป็นนักข่าวสังกัดช่องกรานาดาทีวีและบีบีซี

วิลสัน เป็นเจ้าพ่อแห่งเพลงที่อยู่เบื้องหลังความสำเร็จของวงดนตรีแมนเชสเตอร์ เขาเป็นหนึ่งในผู้ร่วมก่อตั้งค่ายเพลง แฟกทอรีเรเคิดส์ (Factory Records) และผู้จัดการและผู้ก่อตั้งเดอะฮาเซียนดาไนต์คลับ วิลสันเป็นที่รู้จักกันในนาม "มิสเตอร์แมนเชสเตอร์" (Mr Manchester) เขายังเป็นผู้โปรโมตวัฒนธรรมเมื่องแมนเชสเตอร์ในตลอดอาชีพของเขา

นอกจากนี้บทบาทของเขายังปรากฏในภาพยนตร์เรื่อง 24 Hour Party People (แสดงโดย สตีฟ คูแกน) และ Control (แสดงโดย เครก พาร์กินสัน)

เขาเสียชีวิตด้วยภาวะกล้ามเนื้อหัวใจขาดเลือดเมื่อวันที่ 10 สิงหาคม 2007 นอกจากนี้ยังทุกข์ทรมานจากโรคมะเร็งไต
# ปลาอเล็กซานดรี่
ปลาอเล็กซานดรี่ (,) เป็นปลากระดูกแข็งในอันดับปลาหนังชนิดหนึ่ง ในวงศ์ Pseudopimelodidae จัดเป็นปลาเพียงชนิดเดียวเท่านั้นที่อยู่ในสกุล Lophiosilurus

มีรูปร่างลักษณะคล้ายกับปลาในวงศ์ Chacidae โดยเฉพาะในปลาวัยอ่อน กล่าวคือ มีส่วนหัวที่แบนราบมาก ตาเล็ก ปากกว้างมาก  มีหนวด 2 เส้นตรงมุมปากคนละข้าง และอีก 2 เส้นตรงใต้คาง ลำตัวเป็นสีเขียวอมส้ม มีจุดกระน้ำตาล ครีบทุกครีบมีขนาดเล็ก

กระจายพันธุ์ในแม่น้ำเซาฟรังซีสกูในบราซิล โดยมีชื่อเรียกในภาษาถิ่นว่า "ปาคาม่า" (Pacamã) มีพฤติกรรมมักจะอยู่นิ่ง ๆ กับพื้นน้ำหรือฝังตัวใต้ทรายเพื่อรออาหารได้แก่ ปลาขนาดเล็กและสัตว์น้ำทั่วไป ขนาดความยาวโดยเฉลี่ยเมื่อโตเต็มที่ประมาณ 60 เซนติเมตร น้ำหนักราว 5,000 กรัม

ด้วยมีหน้าตาประหลาด จึงนิยมเลี้ยงกันเป็นปลาสวยงาม ซึ่งจัดว่าเป็นปลาที่มีราคาแพงชนิดหนึ่ง โดยมีชื่อเรียกในภาษาอังกฤษว่า "ปลากดหน้ากบ" (Frog-faced catfish) หรือ "ปลากดแพ็ค-แมน" (Pac-man catfish)